På fjellet
Hu hei! kor er det vel friskt og lett
uppå fjellet!
her leikar vinden i kåte sprett

uppå fjellet!
og foten dansar, og augat lær,
og hjartat kveikjande hugnad fær
uppå fjellet!

Kom upp! kom upp frå den tronge dal

uppå fjellet!
her bles ein blåster so frisk og sval
uppå fjellet!
og lidi skin utav blomar full,
og soli drys alt sitt fagre gull
uppå fjellet!

	
I dalen starvar du tung og heit,
kom på fjellet!
kor fint her er, inkje nokon veit,
her på fjellet!
dit auga flyg yver nut og tind,

det er som flyg det i himlen inn
uppå fjellet!

Og når no soli til kvila gjeng
attum fjellet,
då reida skuggane upp si seng

attmed fjellet,
då giddrar alt i ein strålestraum,
og hjartat sveiper seg inn i draum
uppå fjellet!

 Denne utgåva henta or Ja vi elsker. Norge i dikt, Redaktør: Dr. phil. Rolv Thesen. J.W. Cappelens forlag, 1941.

Poesi